
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1343 

31 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημ¬ 
μύρες του Οκτωβρίου 2006 σε περιοχές της Νο¬ 
μαρχίας Ανατολικής Αττικής. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από το σει¬ 
σμό της 2ας Φεβρουάριου 2007 σε περιοχές του 

Ν. Ιωαννίνων. 2 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τους σει¬ 
σμούς της 10ης Απριλίου 2007 σε περιοχές του 
Νομού Αιτωλοακαρνανίας. 3 


ΑΠΟΦΑΣΕΙ Σ 

Αριθμ. 2315/Α32 (1) 


Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες 
του Οκτωβρίου 2006 σε περιοχές της Νομαρχίας 
Ανατολικής Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1978 εις περιοχή Βορείου Ελλάδος κλπ. και ρυθμί- 
σεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α730.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτός τρο¬ 
ποποιήθηκε και συμπληρώθηκε με το άρθρο 1, παρ. 42 


και 43 του ν. 2412/1996 «Μεταφορά αρμοδιοτήτων από 
το Υπουργικό Συμβούλιο σε άλλα Κυβερνητικά όργανα 
και άλλες διατάξεις» (Φ.Ε.Κ. 123/Α717.6.1996). 

3. Τις διατάξεις του άρθρου 3 παρ. 3, τελευταίο εδάφιο 
του ν. 1266/1982 (Φ.Ε.Κ. 81/Α') «Περί οργάνων ασκήσεως 
της νομισματικής, πιστωτικής και συναλλαγματικής πο¬ 
λιτικής και άλλες διατάξεις» όπως συμπληρώθηκε με το 
άρθρο 25, παρ. 6 του ν. 1418/1984 «Περί ΔημοσίωνΈργων 
και ρυθμίσεις συναφών θεμάτων» (Φ.Ε.Κ. 23/Α'). 

4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 (Φ.Ε.Κ. 
25/Α79.2.1998) «Βελτίωση των διαδικασιών για την ανά¬ 
θεση της κατασκευής των δημοσίων έργων και άλλες 
διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.199 0 κοινή απόφαση 
του Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση 
των Υπουργών Εθνικής Οικονομίας, Οικονομικών και 
Βιομηχανίας, Ενέργειας και Τεχνολογίας και Εμπορίου 
«Περιστολή δαπανών Δημοσίου Τομέα» (Φ.Ε.Κ. 420/Β7 
1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α727.11.1995). 

10. Τις διατάξεις του άρθρου 90 του «Κώδικα 
νομοθεσίας για την Κυβέρνηση και τα κυβερνητικά 
όργανα», που κυρώθηκε με το άρθρο πρώτο του π.δ/τος 
63/2005 (ΦΕΚ 98 Α') και το γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του Κρατικού Προϋπολογισμού αλλά η δαπάνη 
βαρύνει το Πρόγραμμα Δημοσίων Επενδύσεων και συ¬ 
γκεκριμένα τα έργα 2000ΣΕ06900025,2000ΣΕ06900026, 
2000ΣΕ06900027 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των € 30.000. 

11. Το π.δ. 81/2002 (Φ.Ε.Κ. 57/Α721.3.2002) για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α710.3.2004), για το διο¬ 
ρισμό των Υπουργών και Υφυπουργών. 

13. Την υπ’ αριθμ. ΔΙΔΚ/Φ.1/2/6139 (Φ.Ε.Κ. 527/Β724.3.2004) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης, Αθανάσιο Νάκο, 
όπως τροποποιήθηκε και ισχύει. 

14. Την υπ’ αριθμ. 37930/ΔΙΟΕ 1264 (Φ.Ε.Κ. 1432/ 
Β714.10.2005) απόφαση του Πρωθυπουργού και του 
Υπουργού Οικονομίας και Οικονομικών για τον καθο¬ 
ρισμό αρμοδιοτήτων στον Υφυπουργό Οικονομίας και 
Οικονομικών, Πέτρο Δούκα. 

15. Το υπ’ αριθμ. Τ.Υ. 2823/17.4.2007 έγγραφο της Νο¬ 
μαρχιακής Αυτοδιοίκησης Ανατολικής Αττικής. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών της 
Νομαρχίας Ανατολικής Αττικής, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιε¬ 
χομένου «Περί αποκαταστάσεως ζημιών εκ των σει¬ 
σμών 1978 εις περιοχή Βορ. Ελλάδος κ.λπ.», η οποία 
κυρώθηκε, τροποποιήθηκε και συμπληρώθηκε με τους 
νόμους 867/1979 (Φ.Ε.Κ. 24 Α'), 1048/1980 (Φ.Ε.Κ. 101 Α'), 
1133/1981 (Φ.Ε.Κ. 54 Α') και 1190/1981 (Φ.Ε.Κ. 203 Α'), όπως 
ορίζεται στο άρθρο 10 του ν. 2576/1998 καθώς και των 
σχετικών κανονιστικών πράξεων που ισχύουν σήμερα 
για την αποκατάσταση των ζημιών των κτιρίων γενικά 
και για τις περιοχές που επλήγησαν από τις πλημμύρες 
του Οκτωβρίου 2006 στα διοικητικά όρια των Δήμων 
Καλάμου, Γραμματικού, Καπανδριτίου, Μαρκόπουλου 
Μεσογαίας και στην Κοινότητα Βαρνάβα της Νομαρχίας 
Ανατολικής Αττικής. 

2. Αρμόδια Υπηρεσία για το έργο της αποκατάστα¬ 
σης των ζημιών των κτιρίων, από τις πλημμύρες του 
Οκτωβρίου 2006 στους Δήμους Καλάμου, Γραμματικού, 
Καπανδριτίου, Μαρκόπουλου Μεσογαίας και στην Κοι¬ 
νότητα Βαρνάβα της Νομαρχίας Ανατολικής Αττικής 
ορίζεται η Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αίτησης συνοδευόμενης από τα απαιτούμενα δικαιολο- 
γητικά, από τους ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του, ή 

β) Γ ια τη χορήγηση Σ.Σ. για την επισκευή του κτίσμα- 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η υπο¬ 
βολή πλήρους φακέλου μελέτης επισκευής προκειμένου 
να εκδοθεί Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. ΧΟΡΗΓΗΣΗ ΣΤΕΓ ΑΣΤΙΚΗΣ ΣΥΝΔΡΟΜΗΣ 

Εγκρίνεται η χορήγηση Σ.Σ. (άτοκο δάνειο και δωρεάν 
κρατική αρωγή) για την αποκατάσταση των ζημιών των 
κτιρίων που προκάλεσαν οι πλημμύρες του Οκτωβρίου 
2006 στα διοικητικά όρια των Δήμων Καλάμου, Γραμ¬ 


ματικού, Καπανδριτίου, Μαρκόπουλου Μεσογαίας και 
στην Κοινότητα Βαρνάβα της Νομαρχίας Ανατολικής 
Αττικής ως ακολούθως: 

α. Για κτίρια που κατέρρευσαν ή κρίνονται κατεδα- 
φιστέα ή υπέρμετρης δαπάνης επισκευής (ασύμφορα) 
ή είναι δομημένα από ευτελή υλικά (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) και τα οποία δεν έχουν χαρακτηρισθεί 
κατεδαφιστέα, αλλά οι ζημιές που προκλήθηκαν από τις 
πλημμύρες δεν επιδέχονται, σύμφωνα με την κρίση της 
αρμόδιας Υπηρεσίας, ουσιαστική αποκατάσταση, δηλα¬ 
δή επισκευή που εξασφαλίζει την αναγκαία αντισεισμική 
αντοχή τους και η Σ.Σ. μπορεί να χρησιμοποιηθεί για 
ανακατασκευή, αυτοστέγαση ή αποπεράτωση. 

β. Γ ια κτίρια που έχουν κριθεί επισκευάσιμα και οι ζημι¬ 
ές που έχουν υποστεί από τις πλημμύρες δεν οφείλονται 
σε υπαιτιότητα των ενδιαφερομένων ή αφορούν κατα¬ 
σκευαστικές ελλείψεις και ατέλειες και η Σ.Σ. μπορεί να 
χρησιμοποιηθεί για την επισκευή τους, ή ανακατασκευή 
ή αυτοστέγαση ή αποπεράτωση, εφόσον ο δικαιούχος 
κατεδαφίσει το πληγέν κτίσμα. 

Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης 
(π.χ. μερική ή ολική κατάρρευση στέγης, φθορές στους 
τοίχους, έλλειψη πατωμάτων, καταστροφή εξωτερικών 
κουφωμάτων) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει στέγη, 
κουφώματα να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

1) Βεβαίωση της Δ.Ε.Η. ότι είχε ρεύμα τουλάχιστον 
ένα χρόνο πριν από τις πλημμύρες. 

2) Δήλωση στοιχείων ακινήτων (Ε9) και (Ε1) στην οποία 
να περιλαμβάνεται το πληγέν κτίσμα, για το χρονικό 
διάστημα πριν από τις πλημμύρες. 

II. ΔΙΚΑΙΟΥΧΟΙ ΤΗΣ ΣΤΕΓ ΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. θα καθορίζονται από την 
αρμόδια Υπηρεσία στην οποία οι ενδιαφερόμενοι θα 
πρέπει να υποβάλουν αίτηση με τα σχετικά δικαιολο- 
γητικά και εντός των προθεσμιών, που καθορίζονται 
στην παρούσα απόφαση. 

2. Η αρμόδια Υπηρεσία που αναλαμβάνει το έργο 
της αποκατάστασης θα χορηγεί στους δικαιούχους 
Άδεια Επισκευής ή Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Απο¬ 
περάτωση, με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή ή αυ¬ 
τοστέγαση ή αποπεράτωση. Στην Άδεια Επισκευής ή 
στη Βεβαίωση Καθορισμού Στεγαστικής Συνδρομής για 
Ανακατασκευή ή Αυτοστέγαση ή Αποπεράτωση, θα ανα- 
φέρεται το ποσό της δωρεάν κρατικής αρωγής καθώς 
και του άτοκου δανείου, σύμφωνα με τους όρους, που 
καθορίζονται παρακάτω. 

Η δωρεάν κρατική αρωγή θα χορηγείται στους δικαι¬ 
ούχους από την αρμόδια Υπηρεσία, ενώ το άτοκο δάνειο 
θα χορηγείται στους δικαιούχους από τα Πιστωτικά 
Ιδρύματα με βάση την έγγραφη συνηγορία της αρμό¬ 
διας Υπηρεσίας. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19779 


τότε ο ιδιοκτήτης, ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας, ή απο¬ 
περάτωση κτίσματος ιδιοκτησίας του στην ίδια ή σε 
άλλη πληγείσα περιοχή, σύμφωνα με τις ισχύουσες 
διατάξεις. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές 
με εντολή Δημόσιας ή Δημοτικής Αρχής (εφόσον ήταν 
σε χώρους συνάθροισης κοινού ή είχαν επαφή με το 
δρόμο), χωρίς να έχουν εκδοθεί, από τις νόμιμες Επι¬ 
τροπές, Εκθέσεις Αυτοψίας Κατεδαφιστέων Κτισμάτων 
εντός της πληγείσας περιοχής εγκρίνουμε τη χορήγηση 
Σ.Σ. εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση χορήγησης Σ.Σ. για το συγκεκριμένο κτίσμα. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες κ,λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κ.λπ.). 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτίσματος 
προς αποτροπή άμεσου κινδύνου μετά τις πλημμύρες 
ή προσκομίζεται Βεβαίωση ότι το κτίσμα κατέρρευσε 
από τις πλημμύρες. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤ ΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟΠΕΡΑΤΩ¬ 
ΣΗ 

Η Σ.Σ. καθορίζεται ανάλογα με το εμβαδόν και τη 
χρήση του πληγέντος κτίσματος και σύμφωνα με τα 
παρακάτω: 

α) Για κτίσματα που έχουν χρήση κατοικίας € 450 
ανά τ.μ. και με ανώτατο όριο επιφάνειας τα 120 τ.μ., ανά 
χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου 
€ 280 ανά τ.μ. και για επιφάνεια μέχρι 120 τ.μ., ήτοι μέ¬ 
χρι του ποσού των € 33.600 για τα πρώτα 150 τ.μ. Στην 
περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής Σ.Σ. 
θα διαιρείται η επιφάνειά του σε τμήματα των 150 τ.μ. 
Γ ια τις επιφάνειες που θα προκύψουν πέρα των πρώτων 
150 τ.μ. το ποσό της Σ.Σ. ορίζεται σε € 180 ανά τ.μ. και 
για επιφάνεια μέχρι 120 τ.μ., ήτοι μέχρι του ποσού των 
€ 21.600 για κάθε επιπλέον τμήμα των 150 τ.μ. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται. 

γ) Για υπόγειους χώρους, όπως αυτοί ορίζονται από 
το Γ.Ο.Κ. που είναι διαμορφωμένοι ως διαμερίσματα 
κατοικιών ή επαγγελματικές στέγες, χορηγείται ποσό 
Σ.Σ. που αντιστοιχεί στο 70% της εκάστοτε ισχύουσας 
τιμής μονάδας για τη χρηματοδότηση των ανακατα¬ 
σκευαζόμενων κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 


ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, φούρνοι κ.λπ.) της 
αυτής οικοδομής ή ευρισκόμενους στο αυτό οικόπεδο 
που συμπληρώνουν τη λειτουργικότητά της και με την 
προϋπόθεση ότι το σύνολο της δανειοδοτούμενης επι¬ 
φάνειας (κύριος και βοηθητικός χώρος) δεν υπερβαίνει 
τα 120 τ.μ., η ανά τ.μ. τιμή αποζημίωσης είναι η αυτή με 
της κατοικίας. 

ζ) Γ ια αποθήκες οποιοσδήποτε χρήσης (εκτός των 
αναφερομένων στην παρ. (στ)) καθώς και στάβλους, 
αγροτικά κτίσματα, που είτε βρίσκονται στο ίδιο οικό¬ 
πεδο με το κυρίως κτίσμα είτε σε άλλο, καθώς και για 
βοηθητικούς χώρους της προηγούμενης παραγράφου, 
που βρίσκονται σε άλλο οικόπεδο από το κυρίως κτίσμα, 
€ 165 ανά τ.μ. και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, που χρησιμοποιούνται 
εποχιακά) € 245 ανά τ.μ. και μέχρι εμβαδού 120 τ.μ. 

0) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, € 420 ανά τ.μ. επί του 
συνόλου της επιφάνειας του πληγέντος κτίσματος. 

ι) Για κτίρια με περισσότερες ανεξάρτητες ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
Σ.Σ. ανακατασκευής που αντιστοιχεί στην ιδιοκτησία 
του, επί πλέον Σ.Σ. ανάλογη με το ποσοστό του επί 
των κοινοχρήστων χώρων και μέχρι εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες, περισσότερες της μίας ανεξάρτη¬ 
τες ιδιοκτησίες, άτοκο δάνειο δικαιούται για κάθε μία 
από αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Γ ια τις πέραν της μίας ιδιοκτησίες το σύνολο 
της Σ.Σ. χορηγείται εξ ολοκλήρου υπό μορφή άτοκου 
δανείου, χωρίς δωρεάν κρατική αρωγή. 

ιγ) Στις περιπτώσεις ανακατασκευής, υποχρέωση του 
ιδιοκτήτη είναι να ανακατασκευάσει κτίσμα, εμβαδού 
ίσο τουλάχιστον με το 66% του εμβαδού του κατεδα- 
φιστέου κτίσματος, με βάση το οποίο υπολογίστηκε η 
Σ.Σ., εκτός από τις περιπτώσεις: 

ί) Επαγγελματικών χώρων όπου υποχρέωση του ιδι¬ 
οκτήτη είναι να ανακατασκευάσει κτίσμα εμβαδού ή 
όγκου τουλάχιστον ίσο με το 66% του εμβαδού ή του 
όγκου του κατεδαφιστέου κτίσματος, με βάση το οποίο 
υπολογίστηκε η Σ.Σ. 

μ) Ιερών Ναών, κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α., Κοινωφελών, Φιλανθρωπικών, ή Ευαγών 
Ιδρυμάτων ή Σωματείων, η επιφάνεια του ανεγειρόμενου 
κτίσματος δε θα πρέπει να είναι μικρότερη του 75% του 
εμβαδού του πληγέντος κτίσματος. 

ιδ) Στην περίπτωση αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν ίσο του¬ 
λάχιστον με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923) η στατική επάρκεια του κτιρίου, θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης Χαρακτηρισμού), € 560 ανά τ.μ. 
χωρίς περιορισμό ως προς το συνολικό εμβαδόν του 
κτίσματος. 

ιστ) Γ ια κτίρια που έχει χαρακτηριστεί διατηρητέα 
μόνο η όψη (όπως αναφέρεται στο Φ.Ε.Κ. δημοσίευσης 
της Απόφασης Χαρακτηρισμού) και κρίνονται κατεδα- 
φιστέα, χορηγείται Σ.Σ. ανακατασκευής της όψης με 
χρήση του τιμολογίου επισκευής της Υπηρεσίας για 
διατηρητέα ή παραδοσιακά κτίρια και ανακατασκευής 
του υπολοίπου κτιρίου με τις τιμές που ισχύουν για 
την αντίστοιχη κατηγορία κτιρίου, όπως αναφέρονται 
στις σχετικές παραγράφους, χωρίς περιορισμό του εμ- 
βαδού. 

Γ ια να ισχύουν οι περιπτώσεις ιε) και ιστ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τις πλημμύρες και όχι 
από εγκατάλειψη. 

2. ΕΠΙΣΚΕΥΗ 

α) Για την αποκατάσταση κτιρίων με χρήση κατοικίας, 
που παρουσιάζουν ζημιές από τις πλημμύρες, το ποσό 
της Σ.Σ. ανέρχεται στο ποσό των € 55 ανά τ.μ. και μέχρι 
συνολικού εμβαδού 120 τ.μ. ανά χωριστή ιδιοκτησία. 

β) Για την αποκατάσταση ζημιών σε επαγγελματι¬ 
κούς χώρους, η Σ.Σ. ανέρχεται στο ποσό των € 55 ανά 
τ.μ. Στην περίπτωση που ο επαγγελματικός χώρος έχει 
επιφάνεια άνω των 150 τ.μ., για τον υπολογισμό της 
συνολικής Σ.Σ. θα διαιρείται η επιφάνειά του σε τμή¬ 
ματα των 150 τ.μ. Το προκύπτον τελικώς, μετά την ως 
άνω διαίρεση, υπόλοιπο τμήματος, αν έχει επιφάνεια 
μέχρι και 50 τ.μ. θα αμελείται. Κάθε τμήμα των 150 τ.μ. 
θεωρείται ανεξάρτητη ιδιοκτησία. 

γ) Για τα κτίρια των προηγούμενων παραγράφων, όταν 
παρουσιάζεται ζημιά στον καυστήρα θα χορηγείται επι¬ 
πλέον Σ.Σ. που θα ανέρχεται στο ποσό των € 1.000. 

δ) Γ ια τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολό τους (όπως αναφέρεται στο Φ.Ε.Κ. δημοσίευσης 
της Απόφασης Χαρακτηρισμού), η Σ.Σ. ανέρχεται στο 
ποσό των € 100 ανά τ.μ. χωρίς περιορισμό ως προς το 
συνολικό εμβαδόν της ιδιοκτησίας. 

ε) Για επισκευή αποθηκών (ανεξάρτητα από τη χρήση 
τους), αγροτικών κτισμάτων (πλην οικιών) η Σ.Σ. ανέρ¬ 
χεται στο ποσό των € 40 ανά τ.μ. και μέχρι συνολικού 
εμβαδού 120 τ.μ. 


στ) Γ ια επισκευή κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή 
σε Ευαγή Ιδρύματα ή σε Σωματεία, το ύψος της Σ.Σ. 
για την αποκατάσταση του «φέροντος οργανισμού» και 
των λοιπών «μη φερόντων στοιχείων» θα ανέρχεται στο 
ποσό των € 55 ανά τ.μ., επί του συνόλου της επιφάνειας 
του κτιρίου. 

ζ) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από την 
Σ.Σ. για την αποκατάσταση των ζημιών της ιδιοκτησίας 
του και πρόσθετη Σ.Σ. για την κάλυψη της δαπάνης που 
αναλογεί στην αποκατάσταση των ζημιών των κοινο- 
κτήτων στοιχείων. 

η) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

θ) Σε περίπτωση που στον ίδιο ιδιοκτήτη ανήκαν, πριν 
από την πλημμύρα περισσότερες της μιας ιδιοκτησίες, 
άτοκο δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Γ ια τις πέραν της μίας ιδιοκτησίες, το σύνολο της Σ.Σ. 
χορηγείται εξ’ ολοκλήρου υπό μορφή άτοκου δανείου, 
χωρίς δωρεάν κρατική αρωγή. 

ι) Οι ιδιοκτήτες των κτιρίων που κρίνονται επισκευάσι- 
μα μπορούν να χρησιμοποιήσουν την Σ.Σ. που αναλογεί 
στην επισκευή του πληγέντος κτίσματος για ανακα- 
τασκευή ή αυτοστέγαση ή αποπεράτωση, εφόσον κα¬ 
τεδαφίσουν το κτίριο με δικές τους δαπάνες. Σε αυτή 
την περίπτωση το ποσό της Σ.Σ. που χορηγείται στον 
δικαιούχο δεν επιτρέπεται να υπερβαίνει το ποσό της 
Σ.Σ. το οποίο θα χορηγείτο εάν το πληγέν κτίσμα είχε 
κριθεί κατεδαφιστέο και ανακατασκευαζόταν (ανάλογα 
με την χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή θα αναληφθεί 
σε δύο δόσεις, η πρώτη από τις οποίες, περιλαμβάνει 
ολόκληρη τη δωρεάν κρατική αρωγή και το μισό (1/2) 
του άτοκου δανείου και καταβάλλεται με την υπογραφή 
της δανειστικής σύμβασης, η δε επόμενη, που περι¬ 
λαμβάνει το υπόλοιπο μισό (1/2) του άτοκου δανείου, 
καταβάλλεται όταν θα έχουν εκτελεστεί εργασίες, που 
αφορούν στην κατασκευή του φέροντα οργανισμού. Στις 
περιπτώσεις που δεν έχει χορηγηθεί αποδεδειγμένα η 
δωρεάν κρατική αρωγή θα χορηγείται το σύνολο του 
άτοκου δανείου και η δωρεάν κρατική αρωγή θα ενέχει 
θέση β' δόσης Σ.Σ. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτική 
απόφαση της αρμόδιας Υπηρεσίας. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώ¬ 
τη από τις οποίες, περιλαμβάνει ολόκληρη τη δωρεάν 
κρατική αρωγή και το μισό (1/2) του άτοκου δανείου και 
καταβάλλεται με την προσκόμιση προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 

στην εγκριτική απόφαση της αρμόδιας Υπηρεσίας. Η 
επόμενη δόση που περιλαμβάνει το υπόλοιπο μισό (1/2) 
του άτοκου δανείου, καταβάλλεται με την εκτέλεση 
εργασιών, που αφορούν στην κατασκευή του φέροντα 
οργανισμού. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογραφή 
της δανειστικής σύμβασης. Η επόμενη δόση που περι¬ 
λαμβάνει το υπόλοιπο μισό (1/2) του ατόκου δανείου, 
καταβάλλεται όταν θα έχει εκτελεστεί το 40% των 
υπολειπόμενων εργασιών. 

Σημειώνεται ότι για τις περιπτώσεις α), β) και γ) απαι¬ 
τείται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή, χορηγείται σε δύο 
δόσεις, η πρώτη από τις οποίες που περιλαμβάνει ολό¬ 
κληρο το άτοκο δάνειο, καταβάλλεται με την υπογραφή 
της δανειστικής σύμβασης, η δε επόμενη που περιλαμ¬ 
βάνει τη δωρεάν κρατική αρωγή, καταβάλλεται με την 
ολοκλήρωση της εκτέλεσης των εργασιών. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

στ) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε είκοσι 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί είκοσι 
τέσσερις (24) μήνες μετά την υπογραφή της δανειστικής 
σύμβασης. 

ζ) Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματικών χώ¬ 
ρων επιτρέπεται να χορηγηθεί, με τους ίδιους όρους 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των 
εν λόγω χώρων, εφόσον δεν έχει υποβληθεί σχετική 
αίτηση εκ μέρους των ιδιοκτητών μέσα σε 45 ημέρες 
από τη δημοσίευση της παρούσας στην Εφημερίδα της 
Κυβερνήσεως. Μετά την πάροδο των 45 ημερών το δι¬ 
καίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή για λογαριασμό του 
αμελούντος ιδιοκτήτη. Σε κάθε περίπτωση η υποχρέωση 
για την καταβολή των δόσεων του δανείου βαρύνει τον 
ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως, που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κ.λπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Είναι δυνατή η χορήγηση Σ.Σ. και στους νέους κτή¬ 
τορες των ακινήτων, ασχέτως του τρόπου αποκτήσεως 


και του είδους της ιδιοκτησίας που έχουν επ’ αυτού (κα¬ 
θολική διαδοχή, ειδική διαδοχή, επικαρπία, ψιλή κυριότη¬ 
τα, συνιδιοκτησία κ.λπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλει εμπρόθεσμα 
αίτηση και τα απαιτούμενα δικαιολογητικά, σύμφωνα 
με τις εκάστοτε ισχύουσες διατάξεις. 

2. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

3. Δωρεάν κρατική αρωγή δικαιούνται οι νέοι κτήτο¬ 
ρες μόνον εφόσον τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή Υπευθύνων Δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τις πλημμύρες. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι 10.000 € δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος, υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται ή αποπερατώνεται από το προϊόν του άτοκου 
δανείου ή αντ’ αυτού επί άλλου ακινήτου, που τυχόν 
προσφέρεται από το δανειολήπτη, εφόσον η αξία του 
ακινήτου καλύπτει το ασφαλιζόμενο δάνειο. Η υποθήκη 
μπορεί επίσης να μεταφέρεται, εκ των υστέρων, σε άλλο 
ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορηγούν 
δάνεια για την επισκευή ή ανακατασκευή Ιερών Ναών 
πληγέντων από τις πλημμύρες και στις περιπτώσεις που 
υπάρχει αδυναμία προσφοράς ακινήτου για εγγραφή υπο¬ 
θήκης, προς διασφάλιση του δανείου, αστικού ακινήτου 
της αρμόδιας Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων 
θα καθορίζεται ρητά ότι σε περίπτωση υποβολής, από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν, με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από τη μη 
τήρηση των οποίων αντιμετωπίζονται με την απόφαση 
εγγύησης, θα υπόκεινται, πέρα από τις νόμιμες κυρώσεις 
και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους 30.000 € για τα 
επόμενα τέσσερα οικονομικά έτη και θα βαρύνει το 
έργο 2000ΣΕ06900025 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι της τάξης των 
30.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Ιουλίου 2007 


οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Γ. ΑΛΟΓΟΣΚΟΥΦΗΣ 


ΥΦΥΠ. ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 


Π. ΔΟΥΚΑΣ 


Γ. ΣΟΥΦΛΙΑΣ 


♦ 


Αριθμ. 832/Α32 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από το σεισμό της 
2ας Φεβρουάριου 2007 σε περιοχές του Ν. Ιωαννί- 
νων. 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των σει¬ 
σμών 1978 εις περιοχή Βορείου Ελλάδος κ.λπ. και ρυθμί- 
σεως ετέρων τινών συναφών θεμάτων» που κυρώθηκε, 
τροποποιήθηκε και συμπληρώθηκε με το ν. 867/1979 
(Φ.Ε.Κ. 24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α730.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ- 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ. 42 και 
43 του ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (Φ.Ε.Κ. 123/Α717.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεις συναφών θεμάτων» (Φ.Ε.Κ. 23/Α'). 


4. Τις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 «Βελτί¬ 
ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β"/1.7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α727.11.1995). 

10. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων και συγκε¬ 
κριμένα τα έργα 2007ΣΕ06900000, 2007ΣΕ06900001, 
2007ΣΕ06900002 και 2007ΣΕ06900003 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Τ ο ύψος της 
δαπάνης αυτής θα είναι της τάξης των € 800.000. 

11. Το π.δ. υπ’ αρ. 81/2002 (Φ.Ε.Κ. 57/Α721.3.2002) για 
συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α710.3.2004) για το διο¬ 
ρισμό των Υπουργών και Υφυπουργών. 

13. Την υπ’ αριθμ. 37930/ΔΙΟΕ 1264 (Φ.Ε.Κ. 1432/Β7 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στον Υφυπουργό Οικονομίας και Οικονομι¬ 
κών Πέτρο Δούκα. 

14. Την υπ’ αριθμ. οικ.7003/Α321/20.11.2006 απόφαση 
Υπουργού ΠΕ.ΧΩ.Δ.Ε. «Προθεσμίες και διαδικασία χο¬ 
ρήγησης στεγαστικής συνδρομής για επισκευή, ανακα- 
τασκευή και αυτοστέγαση κτισμάτων που επλήγησαν 
από σεισμό». 

15. Το υπ’ αριθμ. 786/14.2.2007 έγγραφο του Δήμου 
Λάκκας Σουλίου, το υπ’ αριθμ. 723/12.2.2007 έγγραφο 
του Δήμου Σελλών, το υπ’ αριθμ. 41/5.2.2007 έγγραφο 
του Νομάρχη Ιωαννίνων και το υπ’ αριθμ. 2494/8.2.2007 
έγγραφο της Γενικής Δ/νσης Ανάπτυξης της Νομ/κής 
Αυτ/σης Ιωαννίνων. 

16. Τ ις αυτοψίες που διενήργησε κλιμάκιο Μηχανικών της 
Υπηρεσίας μας και της Διεύθυνσης Τεχνικών Υπηρεσιών 
της Νομαρχιακής Αυτοδιοίκησης Ιωαννίνων στις πληγείσες 
περιοχές, από το σεισμό της 2ας Φεβρουάριου 2007. 

17. Τ ις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Ν. Ιωαννίνων, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ- 

νου «Περί αποκαταστάσεως ζημιών εκ των σεισμών 1978 
εις περιοχήν Βορ. Ελλάδος κλπ.», όπως αυτή κυρώθη¬ 
κε, τροποποιήθηκε και συμπληρώθηκε με τους νόμους 
867/1979 (Φ.Ε.Κ. 24/Α'), 1048/1980 (Φ.Ε.Κ. ΙΟΙ/Α'), 1133/1981 
(Φ.Ε.Κ. 54/Α') και 1190/1981 (Φ.Ε.Κ. 203/Α') καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσε ο σεισμός της 2ας Φεβρουάριου 
2007 στα διοικητικά όρια των Δήμων Σελλών και Λάκκας 
Ιουλίου του Ν. Ιωαννίνων. 

2. Αρμόδια Υπηρεσία για το έργο της αποκατάστα¬ 
σης των ζημιών των κτιρίων, από το σεισμό της 2ας 
Φεβρουάριου 2007 στους Δήμους Σελλών και Λάκκας 
Ιουλίου του Νομού Ιωαννίνων ορίζεται η Υπηρεσία Απο¬ 
κατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αίτησης συνοδευόμενης από τα απαιτούμενα δικαιο- 
λογητικά, που αναγράφονται στην υπ’ αριθμ. οικ.7003/ 
Α321/20.11.2006 απόφαση Υπουργού ΠΕ.ΧΩ.Δ.Ε., από τους 
ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του, ή 
β) Γ ια τη χορήγηση Σ.Σ. για την επισκευή του κτίσμα- 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η υπο¬ 
βολή πλήρους φακέλου μελέτης επισκευής προκειμένου 
να εκδοθεί Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 
I. ΧΟΡΗΓΗΣΗ ΣΤΕΓ ΑΣΤΙΚΗΣ ΣΥΝΔΡΟΜΗΣ 
Εγκρίνεται η χορήγηση Σ.Σ. (άτοκο δάνειο και δωρεάν 
κρατική αρωγή) για την αποκατάσταση των ζημιών των 
κτιρίων που προκάλεσε ο σεισμός της 2ας Φεβρουάριου 
2007 στα διοικητικά όρια των Δήμων Σελλών και Λάκκας 
Ιουλίου του Ν. Ιωαννίνων, ανάλογα με το χαρακτηρισμό 
των κτιρίων: 

α. Γ ια κτίρια που κατέρρευσαν ή κρίνονται κατεδα- 
φιστέα ή υπέρμετρης δαπάνης επισκευής (ασύμφορα) 
ή είναι δομημένα από ευτελή υλικά (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) και τα οποία δεν έχουν χαρακτηρισθεί 
κατεδαφιστέα, αλλά οι ζημιές που προκλήθηκαν από το 
σεισμό δεν επιδέχονται, σύμφωνα με την κρίση της αρ¬ 
μόδιας Υπηρεσίας, ουσιαστική αποκατάσταση, δηλαδή 
επισκευή που εξασφαλίζει την αναγκαία αντισεισμική 
αντοχή τους και η Σ.Σ. μπορεί να χρησιμοποιηθεί για 
ανακατασκευή, αυτοστέγαση ή αποπεράτωση. 

β. Γ ια κτίρια που έχουν κριθεί επισκευάσιμα και οι 
ζημιές που έχουν υποστεί από το σεισμό δεν οφείλονται 
σε υπαιτιότητα των ενδιαφερομένων ή αφορούν κατα¬ 
σκευαστικές ελλείψεις και ατέλειες και η Σ.Σ. μπορεί να 
χρησιμοποιηθεί για την επισκευή τους, ή ανακατασκευή 
ή αυτοστέγαση ή αποπεράτωση, εφόσον ο δικαιούχος 
κατεδαφίσει το πληγέν κτίσμα. 

Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης 
(π.χ. μερική ή ολική κατάρρευση στέγης, φθορές στους 
τοίχους, έλλειψη πατωμάτων, καταστροφή εξωτερικών 
κουφωμάτων) δεν δικαιούνται Σ.Σ. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει στέγη, 


κουφώματα να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

1) Βεβαίωση της Δ.Ε.Η. ότι είχε ρεύμα τουλάχιστον 
ένα χρόνο πριν από το σεισμό. 

2) Δήλωση στοιχείων ακινήτων (Ε9) και (Ε1) στην οποία 
να περιλαμβάνεται το πληγέν κτίσμα, για το χρονικό 
διάστημα πριν από το σεισμό. 

II. ΔΙΚΑΙΟΥΧΟΙ ΤΗΣ ΣΤΕΓ ΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. θα καθορίζονται από την 
αρμόδια Υπηρεσία στην οποία οι ενδιαφερόμενοι θα 
πρέπει να υποβάλουν αίτηση με τα σχετικά δικαιολογη- 
τικά και εντός των προθεσμιών, που καθορίζονται στην 
υπ’ αριθμ. οικ.7003/Α321/20.11.2006 απόφαση Υπουργού 
ΠΕ.ΧΩ.Δ.Ε. 

2. Η αρμόδια Υπηρεσία που αναλαμβάνει το έργο 
της αποκατάστασης θα χορηγεί στους δικαιούχους 
Αδεια Επισκευής ή Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Απο¬ 
περάτωση, με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή ή αυ¬ 
τοστέγαση ή αποπεράτωση. Στην Αδεια Επισκευής ή 
στη Βεβαίωση Καθορισμού Στεγαστικής Συνδρομής για 
Ανακατασκευή ή Αυτοστέγαση ή Αποπεράτωση, θα ανα- 
φέρεται το ποσό της δωρεάν κρατικής αρωγής καθώς 
και του άτοκου δανείου, σύμφωνα με τους όρους, που 
καθορίζονται παρακάτω. 

Η δωρεάν κρατική αρωγή θα χορηγείται στους δικαι¬ 
ούχους από την αρμόδια Υπηρεσία, ενώ το άτοκο δάνειο 
θα χορηγείται στους δικαιούχους από τα Πιστωτικά 
Ιδρύματα με βάση την έγγραφη συνηγορία της αρμό¬ 
διας Υπηρεσίας. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης, ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας, ή απο¬ 
περάτωση κτίσματος ιδιοκτησίας του στην ίδια ή σε 
άλλη πληγείσα περιοχή, σύμφωνα με τις ισχύουσες 
διατάξεις. 

4. Σε περίπτωση που κατέρρευσαν κτίσματα από το 
σεισμό ή κατεδαφίστηκαν αμέσως μετά από αυτόν με 
εντολή Δημόσιας ή Δημοτικής Αρχής (εφόσον ήταν σε 
χώρους συνάθροισης κοινού ή είχαν επαφή με το δρό¬ 
μο), χωρίς να έχουν εκδοθεί, από τις νόμιμες Επιτροπές, 
Εκθέσεις Αυτοψίας Κατεδαφιστέων Κτισμάτων εντός 
της πληγείσας περιοχής εγκρίνουμε τη χορήγηση Σ.Σ. 
εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση χορήγησης Σ.Σ. για το συγκεκριμένο κτίσμα. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες κ.λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κ.λπ.). 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή άμεσου κινδύνου μετά το σεισμό ή προσκο- 

μίζεται Βεβαίωση ότι το κτίσμα κατέρρευσε από το 
σεισμό. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗΉ ΑΥΤΟΣΤΕΓΑΣΗΉ ΑΠΟΠΕΡΑΤΩ¬ 
ΣΗ 

Η Σ.Σ. καθορίζεται ανάλογα με το εμβαδόν και τη 
χρήση του πληγέντος κτίσματος και σύμφωνα με τα 
παρακάτω: 

α) Για κτίσματα που έχουν χρήση κατοικίας € 450 
ανά τ.μ. και με ανώτατο όριο επιφάνειας τα 120 τ.μ., ανά 
χωριστή ιδιοκτησία. 

β) Για κτίρια που έχουν χρήση επαγγελματικού χώρου 
€ 280 ανά τ.μ. και για επιφάνεια μέχρι 120 τ.μ., ήτοι μέ¬ 
χρι του ποσού των € 33.600 για τα πρώτα 150 τ.μ. Στην 
περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής Σ.Σ. 
θα διαιρείται η επιφάνειά του σε τμήματα των 150 τ.μ. 
Γ ια τις επιφάνειες που θα προκύψουν πέρα των πρώτων 
150 τ.μ. το ποσό της Σ.Σ. ορίζεται σε € 180 ανά τ.μ. και 
για επιφάνεια μέχρι 120 τ.μ., ήτοι μέχρι του ποσού των 
€ 21.600 για κάθε επιπλέον τμήμα των 150 τ.μ. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται. 

γ) Για υπόγειους χώρους, όπως αυτοί ορίζονται από 
το Γ.Ο.Κ. που είναι διαμορφωμένοι ως διαμερίσματα 
κατοικιών ή επαγγελματικές στέγες, χορηγείται ποσό 
Σ.Σ. που αντιστοιχεί στο 70% της εκάστοτε ισχύουσας 
τιμής μονάδας για τη χρηματοδότηση των ανακατα¬ 
σκευαζόμενων κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, φούρνοι κ.λπ.) της 
αυτής οικοδομής ή ευρισκόμενους στο αυτό οικόπεδο 
που συμπληρώνουν τη λειτουργικότητά της και με την 
προϋπόθεση ότι το σύνολο της δανειοδοτούμενης επι¬ 
φάνειας (κύριος και βοηθητικός χώρος) δεν υπερβαίνει 
τα 120 τ.μ., η ανά τ.μ. τιμή αποζημίωσης είναι η αυτή με 
της κατοικίας. 

ζ) Για αποθήκες οποιοσδήποτε χρήσης (εκτός των 
αναφερομένων στην παρ. (στ)) καθώς και στάβλους, 
αγροτικά κτίσματα, που είτε βρίσκονται στο ίδιο οικό¬ 
πεδο με το κυρίως κτίσμα είτε σε άλλο, καθώς και για 
βοηθητικούς χώρους της προηγούμενης παραγράφου, 
που βρίσκονται σε άλλο οικόπεδο από το κυρίως κτίσμα, 
€ 165 ανά τ.μ. και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, που χρησιμοποιούνται 
εποχιακά) € 245 ανά τ.μ. και μέχρι εμβαδού 120 τ.μ. 

0) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, € 420 ανά τ.μ. επί του 
συνόλου της επιφάνειας του πληγέντος κτίσματος. 


ι) Γ ια την ανακατασκευή κωδωνοστασίων και μόνο € 
60 ανά κυβικό μέτρο. 

ια) Γ ια κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. ανακατασκευής που αντιστοιχεί στην ιδιοκτησία 
του, επί πλέον Σ.Σ. ανάλογη με το ποσοστό του επί των 
κοινοχρήστων χώρων και μέχρι εμβαδού 120 τ.μ. αθροι¬ 
στικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από το σεισμό, περισσότερες της μίας ανεξάρτητες 
ιδιοκτησίες, άτοκο δάνειο δικαιούται για κάθε μία από 
αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Γ ια τις πέραν της μίας ιδιοκτησίες το σύνολο 
της Σ.Σ. χορηγείται εξ ολοκλήρου υπό μορφή άτοκου 
δανείου, χωρίς δωρεάν κρατική αρωγή. 

ιδ) Στις περιπτώσεις ανακατασκευής, υποχρέωση του 
ιδιοκτήτη είναι να ανακατασκευάσει κτίσμα, εμβαδού 
ίσο τουλάχιστον με το 66% του εμβαδού του κατεδα- 
φιστέου κτίσματος, με βάση το οποίο υπολογίστηκε η 
Σ.Σ., εκτός από τις περιπτώσεις: 

ί) Επαγγελματικών χώρων όπου υποχρέωση του ιδι¬ 
οκτήτη είναι να ανακατασκευάσει κτίσμα εμβαδού ή 
όγκου τουλάχιστον ίσο με το 66% του εμβαδού ή του 
όγκου του κατεδαφιστέου κτίσματος, με βάση το οποίο 
υπολογίστηκε η Σ.Σ. 

μ) Ιερών Ναών, κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α.,Κοινωφελών, Φιλανθρωπικών, ή Ευαγών 
Ιδρυμάτων ή Σωματείων, η επιφάνεια του ανεγειρόμενου 
κτίσματος δε θα πρέπει να είναι μικρότερη του 75% του 
εμβαδού του πληγέντος κτίσματος. 

ιε) Στην περίπτωση αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν ίσο του¬ 
λάχιστον με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923) η στατική επάρκεια του κτιρίου, θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιστ) Γ ια ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης Χαρακτηρισμού), € 560 ανά τ.μ. 
χωρίς περιορισμό ως προς το συνολικό εμβαδόν του 
κτίσματος. 

ιζ) Γ ια κτίρια που έχει χαρακτηριστεί διατηρητέα μόνο 
η όψη (όπως αναφέρεται στο Φ.Ε.Κ. δημοσίευσης της 
Απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 
κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από το σεισμό και όχι από 
εγκατάλειψη. 

2. ΕΠΙΣΚΕΥΗ 

α) Για την αποκατάσταση κτιρίων με βλάβες μόνο 
στα «μη φέροντα στοιχεία» κτιρίων, το ποσό της Σ.Σ., 
δεν μπορεί να υπερβαίνει το όριο των € 130 ανά τ.μ. 
και μέχρι συνολικού εμβαδού 120 τ.μ. ανά χωριστή ιδι¬ 
οκτησία. 

β) Για την αποκατάσταση κτιρίων με βλάβες μόνο 
στον «φέροντα οργανισμό» κτιρίων, το ποσό της Σ.Σ., 
δεν μπορεί να υπερβαίνει το όριο των € 170 ανά τ.μ. 
χωρίς περιορισμό ως προς το συνολικό εμβαδόν της 
ιδιοκτησίας. 

γ) Για την αποκατάσταση κτιρίων με βλάβες τόσο στα 
«μη φέροντα στοιχεία» όσο και στον «φέροντα οργανι¬ 
σμό» της ιδίας ιδιοκτησίας, το συνολικό ανά τ.μ. ύψος 
της Σ.Σ. δεν επιτρέπεται να υπερβαίνει το όριο των 
€ 280 ανά τ.μ. χωρίς περιορισμό ως προς το συνολικό 
εμβαδόν της ιδιοκτησίας. 

δ) Γ ια τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης Χαρακτηρισμού), το ποσό της 
Σ.Σ. δεν μπορεί να υπερβαίνει το ποσό των € 650 ανά 
τ.μ. χωρίς περιορισμό ως προς το συνολικό εμβαδόν 
της ιδιοκτησίας. Απαραίτητη προϋπόθεση το κτίριο να 
χρησιμοποιείται και οι ζημιές να προέρχονται από το 
σεισμό και όχι από εγκατάλειψη. 

ε) Γ ια κτίρια που έχουν χαρακτηρισθεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της Απόφασης Χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με τη χρήση του κτιρίου, όπως 
αναφέρονται στις σχετικές παραγράφους. 

Για να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από το σεισμό και όχι από 
εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση τους), αγροτικών κτισμάτων (πλην οικιών), η Σ.Σ. 
ανέρχεται μέχρι συνολικού ποσού € 3.300 για κάθε ιδι¬ 
οκτησία. 

ζ) Γ ια επισκευή Ιερών Ναών, κτιρίων που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα ή σε Σωματεία, το ύψος 
της Σ.Σ. (άτοκο δάνειο και δωρεάν κρατική αρωγή) για 
την αποκατάσταση του «φέροντα οργανισμού» και των 
λοιπών «μη φερόντων στοιχείων», δεν μπορεί να υπερ¬ 


βαίνει το ποσό των € 290 ανά τ.μ., επί του συνόλου της 
επιφάνειας του κτιρίου. 

η) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από τη 
Σ.Σ. για την αποκατάσταση των ζημιών της ιδιοκτησίας 
του και πρόσθετη Σ.Σ. για την κάλυψη της δαπάνης, που 
αναλογεί στην αποκατάσταση των ζημιών των κοινο¬ 
χρήστων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής, θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μίας ιδιοκτησίες, άτο¬ 
κο δάνειο δικαιούται για κάθε μία από αυτές, ενώ δωρε¬ 
άν κρατική αρωγή μόνο για τη μία ιδιοκτησία, την οποία 
επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου χωρίς δωρεάν κρατική 
αρωγή. 

ια) Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ. που αναλογεί 
στην επισκευή του πληγέντος κτίσματος για ανακατα- 
σκευή ή αυτοστέγαση ή αποπεράτωση, εφόσον κατε¬ 
δαφίσουν το κτίριο με δικές τους δαπάνες. Σε αυτήν 
την περίπτωση το ποσό της Σ.Σ. που χορηγείται στο 
δικαιούχο δεν επιτρέπεται να υπερβαίνει το ποσό της 
Σ.Σ. το οποίο θα χορηγείτο εάν το πληγέν κτίσμα είχε 
κριθεί κατεδαφιστέο και ανακατασκευαζόταν (ανάλογα 
με τη χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή, χορηγείται 
σε δύο δόσεις, η πρώτη από τις οποίες, περιλαμβάνει 
ολόκληρη τη δωρεάν κρατική αρωγή και το μισό (1/2) του 
άτοκου δανείου και καταβάλλεται με την υπογραφή της 
δανειστικής σύμβασης, η δε επόμενη, που περιλαμβάνει 
το υπόλοιπο μισό (1/2) του άτοκου δανείου, καταβάλ¬ 
λεται με την περαίωση του φέροντα οργανισμού. Στις 
περιπτώσεις που δεν έχει χορηγηθεί αποδεδειγμένα η 
δωρεάν κρατική αρωγή, θα χορηγείται το σύνολο του 
άτοκου δανείου και η δωρεάν κρατική αρωγή θα ενέχει 
θέση β' δόσης Σ.Σ. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτική 
Απόφαση της αρμόδιας Υπηρεσίας. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώ¬ 
τη από τις οποίες, περιλαμβάνει ολόκληρη τη δωρεάν 
κρατική αρωγή και το μισό (1/2) του άτοκου δανείου και 
καταβάλλεται με την προσκόμιση οριστικού συμβολαίου 
και πιστοποιητικού μεταγραφής ή προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας). Η 
επόμενη δόση που περιλαμβάνει το υπόλοιπο μισό (1/2) 
του άτοκου δανείου, καταβάλλεται με την περαίωση 
του φέροντα οργανισμού. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογραφή 
της δανειστικής σύμβασης. Η επόμενη δόση που περι¬ 
λαμβάνει το υπόλοιπο μισό (1/2) του ατόκου δανείου, 
καταβάλλεται όταν θα έχει εκτελεστεί το 40% των 
υπολειπόμενων εργασιών. 

Σημειώνεται ότι για τις περιπτώσεις α), β), γ) απαιτεί¬ 
ται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή, χορηγείται σε δύο 
δόσεις, η πρώτη από τις οποίες, περιλαμβάνει ολόκληρη 
τη δωρεάν κρατική αρωγή και το μισό (1/2) του άτοκου 
δανείου και καταβάλλεται με την υπογραφή της δανει¬ 
στικής σύμβασης. Η επόμενη δόση, που περιλαμβάνει 
το υπόλοιπο μισό (1/2) του δανείου, καταβάλλεται με 
την εκτέλεση εργασιών που καλύπτουν το 80% του 
εγκεκριμένου ποσού της Σ.Σ. 

Εφόσον το εγκεκριμένο ποσό είναι μέχρι € 3.000, χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του άτοκου δανείου και η δωρεάν κρατική αρωγή θα 
ενέχει θέση β' δόσης Σ.Σ. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

στ) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε εικοσι- 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί σε είκοσι 
τέσσερις (24) μήνες μετά την υπογραφή της δανειστικής 
σύμβασης. 

ζ) Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματικών χώ¬ 
ρων επιτρέπεται να χορηγηθεί, με τους ίδιους όρους 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των 
εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση της παρούσας στην Εφημερίδα της 
Κυβερνήσεως. Μετά την πάροδο των 45 ημερών το δι¬ 
καίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή για λογαριασμό του 
αμελούντος ιδιοκτήτη. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κ.λπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 


V. ΝΕΟΙ ΚΤΗΤΟΡΕΣ 

1. Είναι δυνατή η χορήγηση Σ.Σ. και στους νέους κτή¬ 
τορες των ακινήτων, ασχέτως του τρόπου αποκτήσεως 
και του είδους της ιδιοκτησίας που έχουν επ’ αυτού (κα¬ 
θολική διαδοχή, ειδική διαδοχή, επικαρπία, ψιλή κυριότη¬ 
τα, συνιδιοκτησία κ.λπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλει εμπρόθεσμα 
αίτηση και τα απαιτούμενα δικαιολογητικά, σύμφωνα 
με τις εκάστοτε ισχύουσες διατάξεις. 

2. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

3. Δωρεάν κρατική αρωγή δικαιούνται οι νέοι κτήτο¬ 
ρες μόνον εφόσον τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή Υπευθύνων Δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από το σεισμό. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι € 5.000 δεν απαιτείται εγγραφή υπο¬ 
θήκης. 

Για την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται ή αποπερατώνεται από το προϊόν του άτοκου 
δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του 
ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από το σεισμό και στις περιπτώσεις 
που υπάρχει αδυναμία προσφοράς ακινήτου για εγγρα¬ 
φή υποθήκης, προς εξασφάλιση του δανείου, πιστοποι¬ 
ούμενη από σχετική Βεβαίωση της αρμόδιας Μητρόπο¬ 
λης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από τη 
μη τήρηση των οποίων αντιμετωπίζονται με την Από¬ 
φαση Εγγύησης, θα υπόκεινται, πέρα από στις νόμιμες 
κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 
θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους € 800.000 για τα 
επόμενα τέσσερα οικονομικά έτη και θα βαρύνει το 
έργο 2007ΣΕ06900000 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών, με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι € 800.000. 

Η απόφαση αυτή να δημοσιευθεί στηνΕφημερίδα της 
Κυβερνήσεως. 

Αθήνα, 17 Ιουλίου 2007 

Ο! ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ Π. ΔΟΥΚΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθμ. 2651/Α32 (3) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τους σεισμούς 
της 10ης Απριλίου 2007 σε περιοχές του Νομού Αι¬ 
τωλοακαρνανίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1978 εις περιοχή Βορείου Ελλάδος κ.λπ. και 
ρυθμίσεως ετέρων τινών συναφών θεμάτων» που κυ¬ 
ρώθηκε, τροποποιήθηκε και συμπληρώθηκε με το ν. 
867/1979 (Φ.Ε.Κ. 24/Α77.2.1979). 

2. Τις διατάξεις του ν. 1190/1981 (Φ.Ε.Κ. 203/Α730.7.1981) 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ των σεισμών 1981 και ρυθ¬ 
μίσεως ετέρων συναφών θεμάτων» όπως αυτό τροπο¬ 
ποιήθηκε και συμπληρώθηκε με το άρθρο 1, παρ. 42 και 
43 του ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (Φ.Ε.Κ. 123/Α717.6.1996). 

3. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 


πολιτικής και άλλες διατάξεις» όπως συμπληρώθηκε 
με το άρθρο 25, παρ. 6 του ν. 1418/1984 «Περί Δημοσίων 
Έργων και ρυθμίσεις συναφών θεμάτων» (Φ.Ε.Κ. 23/Α'). 

4. Τ ις διατάξεις του ν. 128/1975 «περί τροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του ν. 2576/1998 «Βελτί¬ 
ωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

7. Την υπ’ αριθμ. Δ16α/04/773/29.11.1990 κοινή απόφα¬ 
ση του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την υπ’ αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχανί¬ 
ας, Ενέργειας και Τεχνολογίας και Εμπορίου «Περιστολή 
δαπανών Δημοσίου Τομέα» (Φ.Ε.Κ. 420/Β71-7.1992). 

9. Τις διατάξεις του άρθρου 22 του ν. 2362/1995 «Περί 
Δημοσίου Λογιστικού ελέγχου των δαπανών του Κρά¬ 
τους και άλλες διατάξεις» (Φ.Ε.Κ. 247/Α727.11.1995). 

10. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α') και το γεγονός ότι από τις διατάξεις της 
παρούσας απόφασης προκαλείται δαπάνη σε βάρος 
του Προγράμματος Δημοσίων Επενδύσεων και συγκε¬ 
κριμένα τα έργα 2007ΣΕ06900004,2007ΣΕ06900005 και 
2007ΣΕ06900006 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των € 3.945.000. 

11. Το π.δ. υπ’ αρ. 81/2002 (Φ.Ε.Κ. 57/Α721.3.2002) για 
συγχώνευση των Υπουργείων Εθνικής Οικονομίας και Οι¬ 
κονομικών στο Υπουργείο Οικονομίας και Οικονομικών. 

12. Το π.δ. 121/2004 (Φ.Ε.Κ. 84/Α710.3.2004) για το διο¬ 
ρισμό των Υπουργών και Υφυπουργών. 

13. Την υπ’ αριθμ. 3793Θ/ΔΙΟΕ 1264 (Φ.Ε.Κ. 1432/Β7 
14.10.2005) απόφαση του Πρωθυπουργού και του Υπουρ¬ 
γού Οικονομίας και Οικονομικών για τον καθορισμό αρ¬ 
μοδιοτήτων στον Υφυπουργό Οικονομίας και Οικονομι¬ 
κών Πέτρο Δούκα. 

14. Την υπ’ αριθμ. οικ.7003/Α321/20.11.2006 απόφαση 
Υπουργού ΠΕ.ΧΩ.Δ.Ε. «Προθεσμίες και διαδικασία χο¬ 
ρήγησης στεγαστικής συνδρομής για επισκευή, ανακα- 
τασκευή και αυτοστέγαση κτισμάτων που επλήγησαν 
από σεισμό». 

15. Τις αυτοψίες που διενήργησε κλιμάκιο Μηχανικών 
της Υπηρεσίας μας στις πληγείσες περιοχές, από το 
σεισμούς της 10ης Απριλίου 2007. 

17. Τ ις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Αιτωλοακαρνανίας, αποφασίζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ των σεισμών 1978 
εις περιοχήν Βορ. Ελλάδος κ,λπ.», όπως αυτή κυρώθη¬ 
κε, τροποποιήθηκε και συμπληρώθηκε με τους νόμους 
867/1979 (Φ.Ε.Κ. 24/Α'), 1048/1980 (Φ.Ε.Κ. ΙΟΙ/Α'), 1133/1981 

(Φ.Ε.Κ. ΕΑ/Α') και 1190/1981 (Φ.Ε.Κ. 203/Α') καθώς και των 
σχετικών κανονιστικών πράξεων όπως ισχύουν σήμερα 
για την αποκατάσταση των ζημιών των κτιρίων γενικά, 
τις οποίες προκάλεσαν οι σεισμοί της 10ης Απριλίου 
2007 στα διοικητικά όρια των Δήμων Αγγελοκάστρου, 
Αγρίνιου, Αιτωλικού, Αρακύνθου, Μακρυνείας, Θερμού, 
Θεστιέων, Παναιτωλικού και Παραβόλας του Νομού Αι¬ 
τωλοακαρνανίας. 

2. Αρμόδια Υπηρεσία για το έργο της αποκατάστασης 
των ζημιών των κτιρίων, από τους σεισμούς της 10ης 
Απριλίου 2007 στους Δήμους Αγγελοκάστρου, Αγρίνιου, 
Αιτωλικού, Αρακύνθου, Μακρυνείας, Θερμού, Θεστιέων, 
Παναιτωλικού και Παραβόλας του Νομού Αιτωλοακαρνα¬ 
νίας ορίζεται ο Τομέας Αποκατάστασης Σεισμοπλήκτων 
(Τ.Α.Σ.) Πατρών. 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε Φ.Ε.Κ., για την υποβολή 
αίτησης συνοδευόμενης από τα απαιτούμενα δικαιο- 
λογητικά, που αναγράφονται στην υπ’ αριθμ. οικ.7003/ 
Α321/20.11.2006 απόφαση Υπουργού ΠΕ.ΧΩ.Δ.Ε., από τους 
ενδιαφερομένους: 

α) Για τη διενέργεια αυτοψίας στο πληγέν κτίσμα από 
Μηχανικούς της αρμόδιας Υπηρεσίας και την έκδοση 
πορίσματος χαρακτηρισμού του, ή 
β) Γ ια τη χορήγηση Σ.Σ. για την επισκευή του κτίσμα- 
τος, χωρίς να έχει προηγηθεί η έκδοση πορίσματος 
χαρακτηρισμού του, εφόσον οι ενδιαφερόμενοι το επι¬ 
θυμούν. Σε αυτήν την περίπτωση απαιτείται και η υπο¬ 
βολή πλήρους φακέλου μελέτης επισκευής προκειμένου 
να εκδοθεί Αδεια Επισκευής. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 
I. ΧΟΡΗΓΗΣΗ ΣΤΕΓ ΑΣΤΙΚΗΣ ΣΥΝΔΡΟΜΗΣ 
Εγκρίνεται η χορήγηση Σ.Σ. (άτοκο δάνειο και δωρεάν 
κρατική αρωγή) για την αποκατάσταση των ζημιών των 
κτιρίων που προκάλεσαν οι σεισμοί της 10ης Απριλίου 
2007 στα διοικητικά όρια των Δήμων Αγγελοκάστρου, 
Αγρίνιου, Αιτωλικού, Αρακύνθου, Μακρυνείας, ©έρμου, 
Θεστιέων, Παναιτωλικού και Παραβόλας του Νομού Αι¬ 
τωλοακαρνανίας, ανάλογα με το χαρακτηρισμό των 
κτιρίων: 

α. Γ ια κτίρια που κατέρρευσαν ή κρίνονται κατεδα- 
φιστέα ή υπέρμετρης δαπάνης επισκευής (ασύμφορα) 
ή είναι δομημένα από ευτελή υλικά (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) και τα οποία δεν έχουν χαρακτηρισθεί 
κατεδαφιστέα, αλλά οι ζημιές που προκλήθηκαν από 
τους σεισμούς δεν επιδέχονται, σύμφωνα με την κρίση 
της αρμόδιας Υπηρεσίας, ουσιαστική αποκατάσταση, 
δηλαδή επισκευή που εξασφαλίζει την αναγκαία αντισει¬ 
σμική αντοχή τους και η Σ.Σ. μπορεί να χρησιμοποιηθεί 
για ανακατασκευή, αυτοστέγαση ή αποπεράτωση. 

β. Γ ια κτίρια που έχουν κριθεί επισκευάσιμα και οι 
ζημιές που έχουν υποστεί από τους σεισμούς δεν οφεί¬ 
λονται σε υπαιτιότητα των ενδιαφερομένων ή αφορούν 
κατασκευαστικές ελλείψεις και ατέλειες και η Σ.Σ. μπο¬ 
ρεί να χρησιμοποιηθεί για την επισκευή τους, ή ανα¬ 
κατασκευή ή αυτοστέγαση ή αποπεράτωση, εφόσον ο 
δικαιούχος κατεδαφίσει το πληγέν κτίσμα. 

Κτίρια εγκαταλελειμμένα, τα οποία παρουσιάζουν 
σοβαρές και εμφανείς φθορές λόγω εγκατάλειψης 
(π.χ. μερική ή ολική κατάρρευση στέγης, φθορές στους 
τοίχους, έλλειψη πατωμάτων, καταστροφή εξωτερικών 
κουφωμάτων) δεν δικαιούνται Σ.Σ. 


Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει στέγη, 
κουφώματα να ήταν στοιχειωδώς κατοικήσιμο και ο 
ενδιαφερόμενος να προσκομίσει τα ακόλουθα δικαι- 
ολογητικά: 

1) Βεβαίωση της Δ.Ε.Η. ότι είχε ρεύμα τουλάχιστον 
ένα χρόνο πριν από τους σεισμούς. 

2) Δήλωση στοιχείων ακινήτων (Ε9) και (Ε1) στην οποία 
να περιλαμβάνεται το πληγέν κτίσμα, για το χρονικό 
διάστημα πριν από τους σεισμούς. 

II. ΔΙΚΑΙΟΥΧΟΙ ΤΗΣ ΣΤΕΓ ΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της Σ.Σ. θα καθορίζονται από την 
αρμόδια Υπηρεσία στην οποία οι ενδιαφερόμενοι θα 
πρέπει να υποβάλουν αίτηση με τα σχετικά δικαιολογη- 
τικά και εντός των προθεσμιών, που καθορίζονται στην 
υπ’ αριθμ. οικ.7003/Α321/20.11.2006 απόφαση Υπουργού 
ΠΕ.ΧΩ.Δ.Ε.. 

2. Η αρμόδια Υπηρεσία που αναλαμβάνει το έργο 
της αποκατάστασης θα χορηγεί στους δικαιούχους 
Αδεια Επισκευής ή Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Απο¬ 
περάτωση, με την οποία θα προσδιορίζεται το ύψος 
της απαιτούμενης δαπάνης επισκευής ή το ποσό που 
δικαιούται ο ενδιαφερόμενος για ανακατασκευή ή αυ¬ 
τοστέγαση ή αποπεράτωση. Στην Αδεια Επισκευής ή 
στη Βεβαίωση Καθορισμού Στεγαστικής Συνδρομής για 
Ανακατασκευή ή Αυτοστέγαση ή Αποπεράτωση, θα ανα- 
φέρεται το ποσό της δωρεάν κρατικής αρωγής καθώς 
και του άτοκου δανείου, σύμφωνα με τους όρους, που 
καθορίζονται παρακάτω. 

Η δωρεάν κρατική αρωγή θα χορηγείται στους δικαι¬ 
ούχους από την αρμόδια Υπηρεσία, ενώ το άτοκο δάνειο 
θα χορηγείται στους δικαιούχους από τα Πιστωτικά 
Ιδρύματα με βάση την έγγραφη συνηγορία της αρμό¬ 
διας Υπηρεσίας. 

3. Σε περίπτωση που το συγκεκριμένο κτίριο ρυμο- 
τομείται ή δεν μπορεί να ανακατασκευαστεί για οποι¬ 
αδήποτε άλλη νόμιμη αιτία ή ο ιδιοκτήτης το επιθυμεί, 
τότε ο ιδιοκτήτης, ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται Σ.Σ. για 
αυτοστέγαση με αγορά ή ανέγερση κατοικίας, ή απο¬ 
περάτωση κτίσματος ιδιοκτησίας του στην ίδια ή σε 
άλλη πληγείσα περιοχή, σύμφωνα με τις ισχύουσες 
διατάξεις. 

4. Σε περίπτωση που κατέρρευσαν κτίσματα από τους 
σεισμούς ή κατεδαφίστηκαν αμέσως μετά από αυτόν 
με εντολή Δημόσιας ή Δημοτικής Αρχής (εφόσον ήταν 
σε χώρους συνάθροισης κοινού ή είχαν επαφή με το 
δρόμο), χωρίς να έχουν εκδοθεί, από τις νόμιμες Επι¬ 
τροπές, Εκθέσεις Αυτοψίας Κατεδαφιστέων Κτισμάτων 
εντός της πληγείσας περιοχής εγκρίνουμε τη χορήγηση 
Σ.Σ. εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση χορήγησης Σ.Σ. για το συγκεκριμένο κτίσμα. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφω¬ 
τογραφίες κ.λπ.). 

γ. Υπάρχουν στοιχεία ότι το κτίσμα δεν ήταν εγκατα- 
λελειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών, Ε1, Ε9 κ.λπ.). 

δ. Η αρμόδια Δημόσια ή Δημοτική Αρχή βεβαιώνει 
ότι δόθηκε εντολή για την κατεδάφιση του κτίσματος 
προς αποτροπή άμεσου κινδύνου μετά τους σεισμούς 
ή προσκομίζεται Βεβαίωση ότι το κτίσμα κατέρρευσε 
από τους σεισμούς. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤ ΑΣΚΕΥΗ Ή ΑΥΤΟΣΤΕΓΑΣΗ Ή ΑΠΟΠΕΡΑΤΩ¬ 
ΣΗ 

Η Σ.Σ. καθορίζεται ανάλογα με το εμβαδόν και τη 
χρήση του πληγέντος κτίσματος και σύμφωνα με τα 
παρακάτω: 

α) Για κτίσματα που έχουν χρήση κατοικίας € 450 
ανά τ.μ. και με ανώτατο όριο επιφάνειας τα 120 τ.μ., ανά 
χωριστή ιδιοκτησία. 

β) Γ ια κτίρια που έχουν χρήση επαγγελματικού χώρου 
€ 280 ανά τ.μ. και για επιφάνεια μέχρι 120 τ.μ., ήτοι μέ¬ 
χρι του ποσού των € 33.600 για τα πρώτα 150 τ.μ. Στην 
περίπτωση που ο επαγγελματικός χώρος έχει επιφάνεια 
άνω των 150 τ.μ., για τον υπολογισμό της συνολικής Σ.Σ. 
θα διαιρείται η επιφάνεια του σε τμήματα των 150 τ.μ. 
Γ ια τις επιφάνειες που θα προκύψουν πέρα των πρώτων 
150 τ.μ. το ποσό της Σ.Σ. ορίζεται σε € 180 ανά τ.μ. και 
για επιφάνεια μέχρι 120 τ.μ., ήτοι μέχρι του ποσού των 
€ 21.600 για κάθε επιπλέον τμήμα των 150 τ.μ. 

Το προκύπτον τελικώς, μετά την ως άνω διαίρεση, 
υπόλοιπο τμήματος, αν έχει επιφάνεια μέχρι και 50 τ.μ. 
θα αμελείται. 

γ) Για υπόγειους χώρους, όπως αυτοί ορίζονται από 
το Γ.Ο.Κ. που είναι διαμορφωμένοι ως διαμερίσματα 
κατοικιών ή επαγγελματικές στέγες, χορηγείται ποσό 
Σ.Σ. που αντιστοιχεί στο 70% της εκάστοτε ισχύουσας 
τιμής μονάδας για τη χρηματοδότηση των ανακατα¬ 
σκευαζόμενων κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρή¬ 
σει μόνον μέχρι το σκελετό από οπλισμένο σκυρόδεμα, 
χορηγείται Σ.Σ. που αντιστοιχεί στο 30% της εκάστοτε 
ισχύουσας τιμής μονάδας για τη χρηματοδότηση της 
ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται Σ.Σ. που αντιστοιχεί στο 70% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους (π.χ. οικιακές αποθήκες, 
αποθήκες τροφίμων, κουζίνα, λουτρό, φούρνοι κ.λπ.) της 
αυτής οικοδομής ή ευρισκόμενους στο αυτό οικόπεδο 
που συμπληρώνουν τη λειτουργικότητά της και με την 
προϋπόθεση ότι το σύνολο της δανειοδοτούμενης επι¬ 
φάνειας (κύριος και βοηθητικός χώρος) δεν υπερβαίνει 
τα 120 τ.μ., η ανά τ.μ. τιμή αποζημίωσης είναι η αυτή με 
της κατοικίας. 

ζ) Για αποθήκες οποιοσδήποτε χρήσης (εκτός των 
αναφερομένων στην παρ. (στ)) καθώς και στάβλους, 
αγροτικά κτίσματα, που είτε βρίσκονται στο ίδιο οικό¬ 
πεδο με το κυρίως κτίσμα είτε σε άλλο, καθώς και για 
βοηθητικούς χώρους της προηγούμενης παραγράφου, 
που βρίσκονται σε άλλο οικόπεδο από το κυρίως κτίσμα, 
€ 165 ανά τ.μ. και μέχρι εμβαδού 120 τ.μ. 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, που χρησιμοποιούνται 
εποχιακά) € 245 ανά τ.μ. και μέχρι εμβαδού 120 τ.μ. 


0) Γ ια Ιερούς Ναούς, κτίρια που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, € 420 ανά τ.μ. επί του 
συνόλου της επιφάνειας του πληγέντος κτίσματος. 

ι) Για την ανακατασκευή κωδωνοστασίων και μόνο 
€ 60 ανά κυβικό μέτρο. 

ια) Για κτίρια με περισσότερες ανεξάρτητες ιδιοκτη¬ 
σίες (πολυκατοικίες) ο κάθε ιδιοκτήτης δικαιούται εκτός 
της Σ.Σ. ανακατασκευής που αντιστοιχεί στην ιδιοκτησία 
του, επί πλέον Σ.Σ. ανάλογη με το ποσοστό του επί των 
κοινοχρήστων χώρων και μέχρι εμβαδού 120 τ.μ. αθροι¬ 
στικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω Σ.Σ. για ανακατασκευή θα καλυφθεί από τον 
Προϋπολογισμό Δημοσίων Επενδύσεων και ορίζεται σε 
(1/3) της Σ.Σ. και μόνο για μία ιδιοκτησία. Στην περί¬ 
πτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από τους σεισμούς, περισσότερες της μίας ανεξάρτη¬ 
τες ιδιοκτησίες, άτοκο δάνειο δικαιούται για κάθε μία 
από αυτές, ενώ δωρεάν κρατική αρωγή μόνο για τη μία 
ιδιοκτησία, την οποία επιλέγει ο ίδιος με Υπεύθυνη Δή¬ 
λωσή του. Γ ια τις πέραν της μίας ιδιοκτησίες το σύνολο 
της Σ.Σ. χορηγείται εξ ολοκλήρου υπό μορφή άτοκου 
δανείου, χωρίς δωρεάν κρατική αρωγή. 

ιδ) Στις περιπτώσεις ανακατασκευής, υποχρέωση του 
ιδιοκτήτη είναι να ανακατασκευάσει κτίσμα, εμβαδού 
ίσο τουλάχιστον με το 66% του εμβαδού του κατεδα- 
φιστέου κτίσματος, με βάση το οποίο υπολογίστηκε η 
Σ.Σ., εκτός από τις περιπτώσεις: 

ί) Επαγγελματικών χώρων όπου υποχρέωση του ιδι¬ 
οκτήτη είναι να ανακατασκευάσει κτίσμα εμβαδού ή 
όγκου τουλάχιστον ίσο με το 66% του εμβαδού ή του 
όγκου του κατεδαφιστέου κτίσματος, με βάση το οποίο 
υπολογίστηκε η Σ.Σ. 

μ) Ιερών Ναών, κτιρίων που ανήκουν στο Δημόσιο, 
Ν.Π.Δ.Δ., Ο.Τ.Α.,Κοινωφελών, Φιλανθρωπικών, ή Ευαγών 
Ιδρυμάτων ή Σωματείων, η επιφάνεια του ανεγειρόμενου 
κτίσματος δε θα πρέπει να είναι μικρότερη του 75% του 
εμβαδού του πληγέντος κτίσματος. 

ιε) Στην περίπτωση αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Το αγοραζόμενο κτίσμα θα πρέπει να 
είναι νομίμως υφιστάμενο και να έχει εμβαδόν ίσο του¬ 
λάχιστον με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που 
το κτίσμα, στο οποίο πραγματοποιείται η αυτοστέγα¬ 
ση, δεν έχει οικοδομική άδεια (οικισμοί προϋφιστάμενοι 
του 1923) η στατική επάρκεια του κτιρίου, θα πρέπει να 
βεβαιώνεται από δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης Χαρακτηρισμού), € 560 ανά τ.μ. 
χωρίς περιορισμό ως προς το συνολικό εμβαδόν του 
κτίσματος. 

ιζ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο Φ.Ε.Κ. δημοσίευσης της 
Απόφασης Χαρακτηρισμού) και κρίνονται κατεδαφιστέα, 
χορηγείται Σ.Σ. ανακατασκευής της όψης με χρήση του 
τιμολογίου επισκευής της Υπηρεσίας για διατηρητέα ή 
παραδοσιακά κτίρια και ανακατασκευής του υπολοίπου 

κτιρίου με τις τιμές που ισχύουν για την αντίστοιχη 
κατηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει 
τα κτίρια να ήταν ήδη χαρακτηρισμένα διατηρητέα ή 
παραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα των σεισμών. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τους σεισμούς και 
όχι από εγκατάλειψη. 

2. ΕΠΙΣΚΕΥΗ 

α) Για την αποκατάσταση κτιρίων με βλάβες μόνο 
στα «μη φέροντα στοιχεία» κτιρίων, το ποσό της Σ.Σ., 
δεν μπορεί να υπερβαίνει το όριο των € 130 ανά τ.μ. 
και μέχρι συνολικού εμβαδού 120 τ.μ. ανά χωριστή ιδι¬ 
οκτησία. 

β) Για την αποκατάσταση κτιρίων με βλάβες μόνο 
στον «φέροντα οργανισμό» κτιρίων, το ποσό της Σ.Σ., 
δεν μπορεί να υπερβαίνει το όριο των € 170 ανά τ.μ. 
χωρίς περιορισμό ως προς το συνολικό εμβαδόν της 
ιδιοκτησίας. 

γ) Γ ια την αποκατάσταση κτιρίων με βλάβες τόσο στα 
«μη φέροντα στοιχεία» όσο και στον «φέροντα οργανι¬ 
σμό» της ιδίας ιδιοκτησίας, το συνολικό ανά τ.μ. ύψος 
της Σ.Σ. δεν επιτρέπεται να υπερβαίνει το όριο των 
€ 280 ανά τ.μ. χωρίς περιορισμό ως προς το συνολικό 
εμβαδόν της ιδιοκτησίας. 

δ) Γ ια τις επισκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς 
το σύνολό τους (όπως αναφέρεται στο Φ.Ε.Κ. δημοσί¬ 
ευσης της Απόφασης Χαρακτηρισμού), το ποσό της 
Σ.Σ. δεν μπορεί να υπερβαίνει το ποσό των € 650 ανά 
τ.μ. χωρίς περιορισμό ως προς το συνολικό εμβαδόν 
της ιδιοκτησίας. Απαραίτητη προϋπόθεση το κτίριο να 
χρησιμοποιείται και οι ζημιές να προέρχονται από τους 
σεισμούς και όχι από εγκατάλειψη. 

ε) Γ ια κτίρια που έχουν χαρακτηρισθεί διατηρητέες 
μόνο οι όψεις τους (όπως αναφέρεται στο Φ.Ε.Κ. δημο¬ 
σίευσης της Απόφασης Χαρακτηρισμού) και κρίνονται 
επισκευάσιμες, χορηγείται Σ.Σ. επισκευής διατηρητέου 
ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται Σ.Σ. 
επισκευής ή ανακατασκευής, με τα όρια των τιμών και 
επιφανειών, ανάλογα με τη χρήση του κτιρίου, όπως 
αναφέρονται στις σχετικές παραγράφους. 

Για να ισχύουν οι περιπτώσεις δ) και ε) θα πρέπει 
τα κτίρια να ήταν χαρακτηρισμένα διατηρητέα ή πα¬ 
ραδοσιακά, από το Υ.ΠΕ.ΧΩ.Δ.Ε. ή από το Υπουργείο 
Πολιτισμού, (ημερομηνία Φ.Ε.Κ. δημοσίευσης της Από¬ 
φασης Χαρακτηρισμού) ή να είχε αρχίσει η διαδικασία 
χαρακτηρισμού τους πριν την ημέρα των σεισμών. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τους σεισμούς και 
όχι από εγκατάλειψη. 

στ) Γ ια επισκευή αποθηκών (ανεξάρτητα από τη χρή¬ 
ση τους), αγροτικών κτισμάτων (πλην οικιών), η Σ.Σ. 
ανέρχεται μέχρι συνολικού ποσού € 3.300 για κάθε ιδι¬ 
οκτησία. 

ζ) Γ ια επισκευή Ιερών Ναών, κτιρίων που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα ή σε Σωματεία, το ύψος 


της Σ.Σ. (άτοκο δάνειο και δωρεάν κρατική αρωγή) για 
την αποκατάσταση του «φέροντα οργανισμού» και των 
λοιπών «μη φερόντων στοιχείων», δεν μπορεί να υπερ¬ 
βαίνει το ποσό των € 290 ανά τ.μ., επί του συνόλου της 
επιφάνειας του κτιρίου. 

η) Γ ια κτίρια με περισσότερες της μίας ανεξάρτητες 
ιδιοκτησίες, ο κάθε ιδιοκτήτης δικαιούται, εκτός από τη 
Σ.Σ. για την αποκατάσταση των ζημιών της ιδιοκτησίας 
του και πρόσθετη Σ.Σ. για την κάλυψη της δαπάνης, που 
αναλογεί στην αποκατάσταση των ζημιών των κοινο¬ 
χρήστων στοιχείων. 

θ) Η δωρεάν κρατική αρωγή που αντιστοιχεί στην 
ανωτέρω Σ.Σ. επισκευής, θα καλυφθεί από τον Προϋπο¬ 
λογισμό Δημοσίων Επενδύσεων και ανέρχεται σε (1/3) 
της Σ.Σ. και μόνον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τους σεισμούς, περισσότερες της μίας ιδιοκτησίες, 
άτοκο δάνειο δικαιούται για κάθε μία από αυτές, ενώ 
δωρεάν κρατική αρωγή μόνο για τη μία ιδιοκτησία, την 
οποία επιλέγει ο ίδιος με Υπεύθυνη Δήλωσή του. 

Για τις πέραν της μίας ιδιοκτησίες το σύνολο της Σ.Σ. 
χορηγείται υπό μορφή δανείου χωρίς δωρεάν κρατική 
αρωγή. 

ια) Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ. που αναλογεί 
στην επισκευή του πληγέντος κτίσματος για ανακατα- 
σκευή ή αυτοστέγαση ή αποπεράτωση, εφόσον κατε¬ 
δαφίσουν το κτίριο με δικές τους δαπάνες. Σε αυτήν 
την περίπτωση το ποσό της Σ.Σ. που χορηγείται στο 
δικαιούχο δεν επιτρέπεται να υπερβαίνει το ποσό της 
Σ.Σ. το οποίο θα χορηγείτο εάν το πληγέν κτίσμα είχε 
κριθεί κατεδαφιστέο και ανακατασκευαζόταν (ανάλογα 
με τη χρήση του). 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της Σ.Σ. για ανακατασκευή, χορηγείται 
σε δύο δόσεις, η πρώτη από τις οποίες, περιλαμβάνει 
ολόκληρη τη δωρεάν κρατική αρωγή και το μισό (1/2) του 
άτοκου δανείου και καταβάλλεται με την υπογραφή της 
δανειστικής σύμβασης, η δε επόμενη, που περιλαμβάνει 
το υπόλοιπο μισό (1/2) του άτοκου δανείου, καταβάλ¬ 
λεται με την περαίωση του φέροντα οργανισμού. Στις 
περιπτώσεις που δεν έχει χορηγηθεί αποδεδειγμένα η 
δωρεάν κρατική αρωγή, θα χορηγείται το σύνολο του 
άτοκου δανείου και η δωρεάν κρατική αρωγή θα ενέχει 
θέση β' δόσης Σ.Σ.. 

β) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίσμα, θα χορηγείται εφάπαξ με την 
προσκόμιση οριστικού συμβολαίου αγοράς και πιστοποι¬ 
ητικού μεταγραφής ή προσυμφώνου, με την υποχρέωση 
της υποβολής οριστικού συμβολαίου και πιστοποιητικού 
μεταγραφής σε χρόνο που θα ορίζεται στην εγκριτική 
Απόφαση της αρμόδιας Υπηρεσίας. 

Σε περίπτωση που αγοράζεται κτίσμα υπό ανέγερση, 
το ποσό της Σ.Σ. θα χορηγείται σε δύο δόσεις, η πρώ¬ 
τη από τις οποίες, περιλαμβάνει ολόκληρη τη δωρεάν 
κρατική αρωγή και το μισό (1/2) του άτοκου δανείου και 
καταβάλλεται με την προσκόμιση οριστικού συμβολαίου 
και πιστοποιητικού μεταγραφής ή προσυμφώνου (με την 
υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας). Η 
επόμενη δόση που περιλαμβάνει το υπόλοιπο μισό (1/2) 

του άτοκου δανείου, καταβάλλεται με την περαίωση 
του φέροντα οργανισμού. 

γ) Το ποσό της Σ.Σ. για αποπεράτωση θα χορηγείται 
σε δύο δόσεις, η πρώτη από τις οποίες περιλαμβάνει 
ολόκληρη τη δωρεάν κρατική αρωγή και το μισό (1/2) 
του ατόκου δανείου και καταβάλλεται με την υπογραφή 
της δανειστικής σύμβασης. Η επόμενη δόση που περι¬ 
λαμβάνει το υπόλοιπο μισό (1/2) του ατόκου δανείου, 
καταβάλλεται όταν θα έχει εκτελεστεί το 40% των 
υπολειπόμενων εργασιών. 

Σημειώνεται ότι για τις περιπτώσεις α), β), γ) απαιτεί¬ 
ται η κατεδάφιση του πληγέντος κτίσματος. 

δ) Το ποσό της Σ.Σ. για επισκευή, χορηγείται σε δύο 
δόσεις, η πρώτη από τις οποίες, περιλαμβάνει ολόκληρη 
τη δωρεάν κρατική αρωγή και το μισό (1/2) του άτοκου 
δανείου και καταβάλλεται με την υπογραφή της δανει¬ 
στικής σύμβασης. Η επόμενη δόση, που περιλαμβάνει 
το υπόλοιπο μισό (1/2) του δανείου, καταβάλλεται με 
την εκτέλεση εργασιών που καλύπτουν το 80% του 
εγκεκριμένου ποσού της Σ.Σ. 

Εφόσον το εγκεκριμένο ποσό είναι μέχρι € 3.000, χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του άτοκου δανείου και η δωρεάν κρατική αρωγή θα 
ενέχει θέση β' δόσης Σ.Σ. 

ε) Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

στ) Η συνολική διάρκεια των δανείων επισκευής δια¬ 
τηρητέων ή παραδοσιακών κτιρίων ορίζεται σε εικοσι- 
πέντε (25) χρόνια, η δε εξόφλησή τους θα πραγματο¬ 
ποιηθεί σε ισόποσες εξαμηνιαίες ή ετήσιες χρεολυτικές 
δόσεις, η πρώτη από τις οποίες θα καταβληθεί σε είκοσι 
τέσσερις (24) μήνες μετά την υπογραφή της δανειστικής 
σύμβασης. 

ζ) Η Σ.Σ. για την αποκατάσταση ζημιών σε πάγιες 
εγκαταστάσεις επιχειρήσεων και επαγγελματικών χώ¬ 
ρων επιτρέπεται να χορηγηθεί, με τους ίδιους όρους 
και στους μισθωτές ή σε όσους έχουν από οποιαδήποτε 
νόμιμη αιτία, αποδεδειγμένα τη νομή ή τη χρήση των 
εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση της παρούσας στην Εφημερίδα της 
Κυβερνήσεως. Μετά την πάροδο των 45 ημερών το δι¬ 
καίωμα υποβολής αίτησης για χορήγηση Σ.Σ. μπορεί 
να ασκηθεί και από τον ενοικιαστή για λογαριασμό του 
αμελούντος ιδιοκτήτη. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον ιδιοκτήτη. 

η) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 30%, χωρίς άλλη προσαύ- 
ξηση για προμήθεια κ.λπ., επιδοτούμενο κατά 100% από 
το λογαριασμό του ν. 128/1975. 

θ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 


στοιχες διατάξεις που ισχύουν για τη χρηματοδότηση 
της οικονομίας. 

V. ΝΕΟΙ ΚΤΗΤΟΡΕΣ 

1. Είναι δυνατή η χορήγηση Σ.Σ. και στους νέους κτή¬ 
τορες των ακινήτων, ασχέτως του τρόπου αποκτήσεως 
και του είδους της ιδιοκτησίας που έχουν επ’ αυτού (κα¬ 
θολική διαδοχή, ειδική διαδοχή, επικαρπία, ψιλή κυριότη¬ 
τα, συνιδιοκτησία κ.λπ.). Απαραίτητη όμως προϋπόθεση 
είναι, οι νέοι κτήτορες να έχουν υποβάλει εμπρόθεσμα 
αίτηση και τα απαιτούμενα δικαιολογητικά, σύμφωνα 
με τις εκάστοτε ισχύουσες διατάξεις. 

2. Είναι δυνατή η χορήγηση Σ.Σ. και στους νέους κτή¬ 
τορες, που απέκτησαν τη πλήρη κυριότητα του ακινήτου 
με γονική παροχή, μετά την λήξη των προθεσμιών αρ¬ 
χικών αιτήσεων, χωρίς να έχει υποβληθεί εμπρόθεσμη 
αίτηση από το νέο κτήτορα. Στην περίπτωση αυτή αρκεί 
μόνο η εμπρόθεσμη υποβολή αίτησης από τον αρχικό 
ιδιοκτήτη του ακινήτου. 

3. Δωρεάν κρατική αρωγή δικαιούνται οι νέοι κτήτο¬ 
ρες μόνον εφόσον τόσο αυτοί όσο και οι προηγούμενοι 
ιδιοκτήτες, αποδεδειγμένα (με υποβολή Υπευθύνων Δη¬ 
λώσεων) δεν έχουν λάβει δωρεάν κρατική αρωγή για 
άλλο πληγέν κτίσμα από τους σεισμούς. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

VII. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται ή αποπερατώνεται από το προϊόν του άτοκου 
δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του 
ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από τους σεισμούς και στις περιπτώ¬ 
σεις που υπάρχει αδυναμία προσφοράς ακινήτου για 
εγγραφή υποθήκης, προς εξασφάλιση του δανείου, 
πιστοποιούμενη από σχετική Βεβαίωση της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων, 
θα καθορίζεται ρητά ότι, σε περίπτωση υποβολής από 
τους δικαιούχους δανείων ή νέους κτήτορες, ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων, που θα αναλάβουν με όσα προβλέπονται στην 
παρούσα απόφαση, εκτός από τον τρόπο εξόφλησης 
τόκων και δόσεων των δανείων, οι συνέπειες από τη 
μη τήρηση των οποίων αντιμετωπίζονται με την Από¬ 
φαση Εγγύησης, θα υπόκεινται, πέρα από στις νόμιμες 
κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 

θα αντιστοιχεί σε ποσοστό 10% επί ολοκλήρου του 
ποσού του δανείου. 

γ. Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλεί- 
ταΐ: 

Για δωρεάν κρατική αρωγή, δαπάνη του Προγράμ¬ 
ματος Δημοσίων Επενδύσεων ύψους € 3.945.000 για 
τα επόμενα τέσσερα οικονομικά έτη και θα βαρύνει το 
έργο 2007ΣΕ06900004 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου, βαρύνει το λογαριασμό του ν. 128/1975, ο οποίος 
δημιουργείται από παρακράτηση επί των χορηγήσεων 


των Τραπεζών, με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι € 3.945.000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2007 

ΟΙ ΥΠΟΥΡΓΟΙ 

